Un influencer de 19 ani, găsit mort în parcarea unui centru comercial.
Cooper Noriega, starul TikTok, a fost găsit mort la vârsta de 19 ani. Tiktokerul și influencerul avea probleme de sănătate mintală și dependență de droguri, despre care vorbise deschis. Pe 5 iunie, el a postat pe TikTok că a creat un grup pentru a discuta experiențele sale cu sănătatea mintală pe platforma Discord.
Vedeta TikTok Cooper Noriega a fost găsit mort în circumstanțe bizare. Moartea lui Noriega, raportată de TMZ, survine la o zi după ce acesta a postat un videoclip enigmatic și a scris: "Cine se mai gândește că va muri tânăr?",relateaza La Vanguardia.Un cetățean din Los Angeles a fost cel care a chemat serviciile de urgență după ce l-a găsit pe influencer inconștient în parcarea unui centru comercial. Cu toate acestea, paramedicii nu au reușit să îl resusciteze.Un purtător de cuvânt al biroului medicului legist din Los Angeles a declarat pentru Page Six că o decizie privind modul în care a murit Noriega a fost "amânată", ceea ce înseamnă că încă nu este clar cum a murit tânărul "după efectuarea autopsiei". Prin urmare, medicul legist are nevoie de "investigații suplimentare privind decesul, inclusiv studii suplimentare".